| Medaljeoversikt |
| --- |
| Konkurrerte for NorgeNorge Norge |
| Friidrett: |
| Friidrett Nordisk mesterskap i friidrett innendørs |
| Bronse | Rud 2019 |  Tresteg |
| Friidrett Nordisk-baltisk U23-mesterskap i friidrett |
| Gull | Esbo 2016 |  Tresteg |
| Friidrett Nordisk juniormesterskap i friidrett |
| Sølv | Esbo 2013 |  Tresteg |
| Bronse | Esbo 2013 |  4x100 m |

**Monika Elisabeth Benserud** (født 24. november 1996 i Bergen) er en norsk friidrettsutøver som konkurrerer i sprintløp, lengdehopp og tresteg. Hun ble norsk mester i tresteg innendørs i 2015. Internasjonal har hun gull i tresteg under Nordisk-baltisk U23-mesterskap i friidrett 2016 i Esbo i Finland og bronse i samme øvelse fra Nordisk mesterskap i friidrett innendørs 2019. 

Hennes mor, Heidi Benserud, var også friidrettsutøver, og vant U19-klassen under Nordisk juniormesterskap i mangekamp 1976.

Idrettskarriere
---------------

### 2011

Benserud deltok i NM i friidrett innendørs 2011, og kom der på femteplass i tresteg og sjetteplass i lengdehopp. Hun deltok også på 60 meter, men ble der slått ut i semifinalen. Under UM i friidrett innendørs 2011 vant hun 60 meter og 60 meter hekk i U16-klassen, og fikk sølv i stavsprang.

Utendørs deltok hun i NM i stafetter 2011, der BFG Fana vant 4 x 100 meter stafett både i junior- og seniorklassen, med Benserud på laget. Hun deltok i klassen J15 under Världsungdomsspelen 2011, og kom der på 39.-plass i tresteg, og ble slått ut i forsøksheatet på 80 meter hekk.

### 2012

Hun vant stavsprang i J16-klassen under UM i friidrett innendørs 2012, og kom på fjerdeplass på 60 meter. I mai deltok hun i NM i stafetter 2012, og fikk der bronse på 4 x 100 meter stafett i seniorklassen. Under Världsungdomsspelen 2012 fikk hun bronse på 100 meter og i lengdehopp, og kom på fjerdeplass i tresteg. Hun deltok i Junior-NM i friidrett 2012, og fikk der gull i tresteg og bronse i lengdehopp i U20-klassen, 15 år gammel. I august deltok hun i Nordisk juniormesterskap i friidrett 2012, der hun kom på femteplass i lengdehopp og sjuendeplass i tresteg. Hun kom på sjuendeplass i tresteg og tiendeplass i lengdehopp under NM i friidrett 2012, og under Ungdomsmesterskapet i friidrett 2012 vant hun tresteg.

### 2013

Hun deltok i NM i friidrett innendørs 2013, og kom der på niendeplass i lengdehopp, med 5,10 meter. I UM i friidrett innendørs 2013 vant hun tresteg og fikk sølv på 60 meter hekk, og hun kom på fjerdeplass i lengdehopp og åttendeplass på 60 meter.

I NM i stafetter 2013 kom BFG Bergen på fjerdeplass på 4 x 100 meter stafett med Benserud på laget. Hun deltok i klassen Jenter 17 i Världsungdomsspelen 2013, og kom der på tiendeplass i lengdehopp og fjerdeplass i tresteg. Hun fikk gull i tresteg og bronse i lengdehopp under Junior-NM i friidrett 2013, og hun fikk også gull på 1000 meter stafett sammen med BFG Bergen. Hun ble tatt ut til Nordisk juniormesterskap i friidrett 2013 i Finland, og kom der på andreplass i tresteg, bak Lynn Johnson fra Sverige, og Norge fikk bronse på 4 x 100 meter stafett. I NM i friidrett 2013 kom hun på femteplass i tresteg og åttendeplass i lengdehopp, og hun fikk bronse på 4 x 100 meter stafett. Hun deltok i J17-klassen under UM i friidrett 2013, og vant der lengdehopp og tresteg, og kom på fjerdeplass på 200 meter med ny personlig rekord på 25,60. Hun var også med å vinne 1000 meter stafett i klassen J17-19 i ungdomsmesterskapet.

### 2014

Hun startet innendørssesongen 2014 med ny personlig rekord på 60 meter under Nornalekene, med tiden 7,79, og vant denne distansen i seniorklassen. Hun deltok i klassen J18-19 under UM i friidrett innendørs 2014, og kom der på andreplass i tresteg, bak Sofie Olsholt, og kom på fjerdeplass på 60 meter. Hun kom på fjerdeplass i tresteg og åttendeplass i lengdehopp under NM i friidrett innendørs 2014, men nådde ikke finalen på 60 meter.

Hun kom på femteplass i tresteg under Norwegian Grand Prix-stevnet på Bislett i mai, og hun vant 100 meter, lengdehopp og tresteg under Tyrvinglekene, der hun satte personlig rekord på 100 meter med 12,40 sekunder og i lengdehopp med 5,88 meter. Hun vant tresteg under Världsungdomsspelen 2014, i klassen J19. Hun deltok i Bauhaus Juniorengala i Mannheim, og kom der på sjuendeplass i tresteg i U20-klassen. I Junior-NM i friidrett 2014 hoppet hun kun ett hopp, på 3,08 meter, og kom på 26. plass i lengdehopp.

### 2015

Benserud satte ny personlig rekord i lengdehopp innendørs i januar, med 5,76 meter, da hun vant Pingvinlekene 2015 i Leikvang. Hun vant tresteg og kom på fjerdeplass i lengdehopp under NM i friidrett innendørs 2015, og under Ungdomsmesterskapet i friidrett innendørs 2015 vant hun lengdehopp og tresteg i klassen J-18/19, og kom på andreplass på 60 meter.

Utendørs deltok hun i seniorklassen i Världsungdomsspelen 2015, og kom der på sjetteplass i tresteg og tiendeplass i lengde. Hun deltok også i Lag-EM i friidrett 2015, der Norge deltok i Super League, og hun kom der på 12.-plass i tresteg, som ga et poeng i lagkonkurransen. Norge kom på 12. og sisteplass i Super League, og rykket dermed ned til 1. divisjon i Lag-EM i friidrett 2017.

### 2016

Nordisk mesterskap i friidrett innendørs 2016 (Nordic Indoor Match) ble arrangert i Växjö i Sverige i februar, og Benserud kom der på sjetteplass i tresteg som beste nordmann. Hun deltok i klassen J20/22 under UM innendørs 2016 og vant der lengdehopp og tresteg, og kom på fjerdeplass på 60 meter. I NM i friidrett innendørs 2016 fikk hun sølv i lengdehopp og tresteg.

Hun deltok kun i tresteg under NM i friidrett 2016 i juli, og kom der på andreplass bak Oda Utsi Onstad. I august deltok hun i Junior-NM i friidrett 2016, der hun vant tresteg og fikk sølv i lengdehopp i U23-klassen, og hun deltok i Nordisk-baltisk U23-mesterskap i friidrett 2016 i Finland, der hun vant tresteg 10 cm foran Rebecka Abrahamsson fra Sverige.

### 2017

Hun fikk sølv i tresteg under NM i friidrett innendørs 2017, bak Oda Utsi Onstad, og deltok i Nordisk mesterskap i friidrett innendørs 2017 der hun kom på fjerdeplass i tresteg. Under UM innendørs 2017 vant hun lengtehopp og tresteg i U23-klassen, og fikk sølv på 60 meter bak Malin Bårdsgård Kulseth. Hun deltok utenfor konkurranse under Dansk mesterskap i friidrett innendørs 2017, og fikk der nest beste resultat i tresteg, med 12,54 meter. Janne Nielsen vant dette mesterskapet.

Hun konkurrerte lite utendørs denne sesongen, fordi hun etter gjentatte tretthetsbrudd i ankelen opererte sommeren 2017. Hun foretok en beintransplasjon internt i ankelen, og brukte tiden fram til NM 2018 til rehabilitering.

### 2018

Under NM i friidrett 2018 tok hun bronse i tresteg, med ny personlig rekord på 12,85 meter. En uke senere vant hun tresteg i U23-klassen under Junior-NM i friidrett 2018, der hun hoppet 12,81 meter med 2,2 m/s medvind.

### 2019

Hun fikk sølv i tresteg under NM i friidrett innendørs 2019, og fikk bronse i samme øvelse under Nordisk mesterskap i friidrett innendørs 2019. Hun deltok utenfor konkurranse under Dansk mesterskap innendørs 2019, og fikk der beste resultat, med 13,10 meter. 

Utendørs vant hun tresteg under Herning Games i Danmark, og hun kom på andreplass under Trond Mohn Games 2019.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | Tresteg innendørs | 2015, 2020 |
| Gull | 4x100 meter stafett | 2011 |
| Sølv | Tresteg | 2016, 2019 |
| Sølv | Lengde innendørs | 2016 |
| Sølv | Tresteg innendørs | 2016, 2017, 2019 |
| Sølv | 1000 meter stafett | 2012 |
| Bronse | 1000 meter stafett | 2013 |
| Bronse | 4x100 meter stafett | 2012 |

Referanser
----------

1. ↑  Nettavisen.no - *Tresteg-talentet Monika Benserud er tilbake etter skademarerittet: - Nå går det skremmende bra*, besøkt 23. mai 2019.
2. ↑  Nordic Athletics - *Nordic competitions 1976*, besøkt 23. mai 2019.
3. ↑  Minfriidrettsstatistikk.info - *Monika Benserud - Innendørs 2011*, besøkt 23. mai 2019.
4. ↑  Minfriidrettsstatistikk.info - *Monika Benserud - Utendørs 2011*, besøkt 24. mai 2019.
5. ↑  Minfriidrettsstatistikk.info - *Monika Benserud - Innendørs 2012*, besøkt 23. mai 2019.
6. ↑  Minfriidrettsstatistikk.info - *Monika Benserud - Utendørs 2012*, besøkt 23. mai 2019.
7. ↑  Nordic Athletics - *Nordic competitions 2012*, besøkt 24. mai 2019.
8. ↑  Minfriidrettsstatistikk.info - *Monika Benserud - Utendørs 2012*, besøkt 27. mai 2019.
9. ↑  Minfriidrettsstatistikk.info - *Monika Benserud - Innendørs 2013*, besøkt 23. mai 2019.
10. ↑  Världsungdomsspelen - *Världsungdomsspelen 2013*, besøkt 27. mai 2019.
11. ↑  Minfriidrettsstatistikk.info - *Monika Benserud - Utendørs 2013*, besøkt 23. mai 2019.
12. ↑  AndRo Data - *UM 2013 J 17-19 1000 m stafett*, besøkt 27. mai 2019.
13. ↑  AndRo Data - *UM Innendørs 2014*, besøkt 27. mai 2019.
14. ↑  Minfriidrettsstatistikk.info - *Monika Benserud - Innendørs 2014*, besøkt 27. mai 2019.
15. ↑  AndRo Data - *Junior NM 2014 KJ 19 Lengde*, besøkt 28. mai 2019.
16. ↑  Minfriidrettsstatistikk.info - *Monika Benserud - Innendørs 2015*, besøkt 28. mai 2019.
17. ↑  European Athletics - *European Athletics Team Championships - Cheboksary 2015*, besøkt 28. mai 2019.
18. ↑  Minfriidrettsstatistikk.info - *Monika Benserud - Innendørs 2016*, besøkt 28. mai 2019.
19. ↑  AndRo Data - *NM Friidrett KS Tresteg, Finale*, besøkt 28. mai 2019.
20. ↑  Minfriidrettsstatistikk.info - *Monika Benserud - Utendørs 2016*, besøkt 28. mai 2019.
21. ↑  *Nordic-Baltic U23 Championships Leppävaara Stadium, Espoo Sunday 21.8.2016*, besøkt 28. mai 2019.
22. ↑  Minfriidrettsstatistikk.info - *Monika Benserud - Innendørs 2017*, besøkt 28. mai 2019.
23. ↑  AndRo Data - *UM Innendørs 2017 - J-20/22 60 m, finale* , besøkt 28. mai 2019.
24. ↑  DAF - *DM inde, Skive 18. februar 2017* Arkivert 28. mai 2019 hos Wayback Machine. besøkt 28. mai 2019.
25. ↑  Nettavisen - *Tresteg-talentet Monika Benserud er tilbake etter skademarerittet: - Nå går det skremmende bra*, besøkt 28. mai 2019.
26. ↑  Minfriidrettsstatistikk.info - *Monika Benserud - Utendørs 2018*, besøkt 28. mai 2019.
27. 1 2  friidrett.no: NM Tresteg innendørs kvinner. Arkivert 6. juni 2020 hos Wayback Machine.
28. ↑  friidrett.no: NM Tresteg kvinner. Arkivert 6. juni 2020 hos Wayback Machine.
29. ↑  friidrett.no: NM Lengde innendørs kvinner. Arkivert 6. juni 2020 hos Wayback Machine.

Eksterne lenker
---------------

* (en) Monika Benserud – World Athletics Rediger på Wikidata

| * v
* d
* r
NM-vinnere i friidrett i tresteg innendørs, kvinner |
| --- |
| 
* 2004: Nina Johannessen
* 2005: Margrethe Renstrøm
* 2006: Hedvig Glomsrød
* 2007: Mia Haave
* 2008: Mia Haave
* 2009: Mia Haave
* 2010: Inger Anne Frøysedal
* 2011: Inger Anne Frøysedal
* 2012: Inger Anne Frøysedal
* 2013: Amalie Tefre Skage
* 2014: Oda Utsi Onstad
* 2015: Monika Benserud
* 2016: Oda Utsi Onstad
* 2017: Oda Utsi Onstad
* 2018: Oda Utsi Onstad
* 2019: Oda Utsi Onstad
* 2020: Monika Benserud
* 2022: Hedda Kronstrand Kvalvåg
* 2023: Rachel Ombeni

 |